                                                               ZAPISNIK
                          3. sjednice Vijeća Mjesnog odbora Kralj Zvonimir.
    održane 23. kolovoza 2021. u prostorijama Mjesnog odbora Kralj Zvonimir, s početkom u 19 sati.

Prisutne članice i članovi Vijeća Mjesnog odbora „Kralj Zvonimir“: Sven Gale, Vesna Henigman,Tomislav Jurkić, Marija Krnić, Marija Mihaljević Nadramija, Saša Tartaglia.

Predsjednica Vijeća konstatira da je na sjednici nazočno 6 od 7 članova  Vijeća, čime su stečeni uvjeti za raspravu i pravovaljano odlučivanje te otvara 3. sjednicu Vijeća Mjesnog odbora  „Kralj Zvonimir“.

Zapisnik 2. sjednice daje na raspravu, Vijeće bez rasprave jednoglasno prihvaća zapisnik.

Predsjednica Mjesnog odbora Marija Krnić predlaže sljedeći

DNEVNI RED

1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, davanje mišljenja
2. Prijedlog za člana školskog odbora, donošenje zaključka
3. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
4. Prijedlog Zaključka o podizanju Spomenika slovenskom pjesniku dr. Francu Prešernu, mišljenje, traži se
5. Realizacija plana malih komunalnih akcija Mjesnog odbora
6. Prijedlozi izmjena plana malih komunalnih akcija Mjesnog odbora
7. Pitanja i prijedlozi


Ad.1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, davanje mišljenja

Predsjednica Marija Krnić elaborira Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. 
S 5 glasova za i 1 glasom protiv, vijeće odlučuje da će dati pozitivno mišljenje o prijedlogu odluke. 
Član vijeća Tomislav Jurkić obrazlaže svoj stav na način da smatra paradoksalnim situaciju u kojoj će se od vijećnika i vijećnica tražiti veći angažman, dok istovremeno naknade padaju. Njegovo iskustvo govori u prilog tome da su vijećnice i vijećnici mjesnih odbora jako vrijedni.

Vijeće Mjesnog odbora „Kralj Zvonimir“ donosi sljedeći

ZAKLJUČAK
o prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće MO „Kralj Zvonimir“ daje pozitivno mišljenje na Odluku o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj će zaključak biti dostavljen Vijeću Gradske četvrti Donji grad.


Ad.2. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se

S obzirom na to da stručna služba nije zajedno s nadopunom dnevnog reda poslala potrebnu dokumentaciju za razmatranje ove točke članice i članovi odbijaju se očitovati o točci. 
Nakon razgovora dolaze do dogovora da će predsjednica iščitati članovima i članicama potrebnu dokumentaciju te će članice i članovi na osnovu toga iznijeti inofrmirano mišljenje. Član Tomislav Jurkić ne slaže se s prijedlogom te predlaže da se ostale članice i članovi koji se slažu informiraju o točki da se izjasne o njoj na kraju sjednice te da se nastavak rasprave nastavi kroz dodatnu 8. točku.
Članice i članovi prihvaćaju prijedlog i jednoglasno izglasavaju dodavanje ad. 8.

Ad.3. Prijedlog za članicu školskog odbora, donošenje zaključka

Predsjednica izlaže prijedlog zaključka da se za članicu školskog odbora predloži Marija Krnić, predsjednica Mjesnog odbora. Vijeće jednoglasno podržava odluku te donosi

ZAKLJUČAK
o Imenovanju članova školskih odbora i domskih odbora za srednje škole i učeničke domove na području Gradske četvrti Donji grad kojima je Grad Zagreb osnivač

1. Vijeće Mjesnog odbora „Kralj Zvonimir“ za članicu školskog odbora predlaže Mariju Krnić.
2. Ovaj će zaključak biti dostavljen Vijeću Gradske četvrti Donji grad.


Ad.4. Prijedlog Zaključka o podizanju Spomenika slovenskom pjesniku dr. Francu Prešernu, mišljenje, traži se

Predsjednica vijeća elaboria prijedlog. Vijećnice i vijećnici jednoglasno glasaju o tome te daju pozitivno mišljenje o Prijedlogu Zaključka. 
Vijećnik Tomislav Jurkić izražava mišljenje da se vijeće Mjesnog odbora iz Donjeg grada ne bi trebalo očitovati o postavljanju spomenika na koji će se nalaziti na Bundeku. 

Vijeće Mjesnog odbora „Kralj Zvonimir“ donosi

ZAKLJUČAK
o prijedlogu Zaključka o podizanju Spomenika slovenskom pjesniku dr. Francu Prešernu

1. Vijeće MO „Kralj Zvonimir“ daje pozitivno mišljenje na Zaključak o podizanju Spomenika slovenskom pjesniku dr. Francu Prešernu.

2. Ovaj će zaključak biti dostavljen Vijeću Gradske četvrti Donji grad.
Ad. 5. Realizacija plana malih komunalnih akcija Mjesnog odbor

Na prethodnoj sjednici Marija Krnić preuzela je zadatak utvrđivanje razloga diskrepancije između statusa vidljivog na internetskoj stranici i stvarnog stanja realizacije projekata aktivnosti MO-a dostupnih na stranicama Grada Zagreba. Izvijestila je o tome da je istražila ovaj problem te da slične situacije postoje i u drugim vijećima. Prenijela je dogovor predsjednica pojedinih vijeća da na tu temu održe sastanaka s pročelnicom gđom. Šimon.
Na prethodnoj sjednici članice i članovi razdijelili su među sobom zadatke s ciljem provjere  stvarnog stanja provedbe aktivnosti u odnosu na njihov status objavljen na internetskoj stranici Grada Zagreba. 

Ad. 6. Prijedlozi izmjena plana malih komunalnih akcija Mjesnog odbora

Predsjednica izvješćuje o tome da je utvrđeno da su sve aktivnosti predviđene Planom malih komunalnih akcija započele s provedbom te nije moguće poslati Vijeću gradske četvrti zahtjev za izmjenom Plana aktivnosti, kao što je dogovarano na prošloj sjednici. Marija Krnić zatražit će rezime potrošenih sredstva za poslove i radove održavanja.

Ad. 7. Pitanja i prijedlozi

Vijećnik Tomislav Jurkić predlaže postavljanje spomenika Sliviju Strahimiru Kranjčeviću pored istoimene škole. Dogovoreno je da će se prijedlog raspraviti na idućoj sjednici.
Vijećnik Tomislav Jurkić predlaže snimanje sjednica kako bi bilo lakše raditi zapisnik. To je dobra praksa prethodnog predsjednika.
Marija Krnić izvještava o tome da je zamolila referenticu Andreu Broz da bude s prisutna na ovoj sjednici. Prenosi dogovor s predsjednikom četvrti da se odgovori na upit Nevena Saksa o tome da referent ili referentica uvijek budu prisutne na sjednicama. 
Stigao je upit građanke vezan uz mogućnost organiziranja tematskih druženja u četvrti. Marija Krnić predlaže da se na pola dana zatvori za promet neka ulica za takve aktivnosti. Vesna Henigman i Tomislav Jurkić predlažu da bi to moglo biti o nadolazećem Adventu. Vijećnica Marije Nadramija Mihaljević upozorava da u to vrijeme epidemiološka situacija možda neće biti povoljna. Vijeće dogovara da će ovu temu revidirati u studenom.
Građanka je poslala upit vezano uz uključivanja korisnika SUVAG-a u život zajednice. Vijeće predlaže da se zatraži od građanke elaboracija uključenja. 
Vijećnici Sven Gale i Tomislav Jurkić upozoravaju na problematiku parkiranja korsinka SUVAG-a i OŠ SSK. Vijeće dogovara da će u naredno vrijeme organizirati sastanci s ustanovama kako bi se dalje krenuo riješavati problem s Uredom za promet.
Vijećnik Sven Gale upozorava na problem održavanja drveća na području mjesnog odbora. Dogovoreno je da će biti poslan upit Uredu za zaštitu okoliša.
Sven Gale i Marija Nadramija Mihaljević upozoravaju na loše stanje WC-a u prostorima odbora. Predsjednica vijeća kontaktirat će domara po tom pitanju, a pitanju će priključiti i upit Tomislava Jurkića o isticanju zastave.

Ad. 8. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
Nastavljena je rasprava o ovoj točki sa smanjenim brojem sudionica. Nakon odlaska Tomislava Jurkića, točki su prisustvnovali: Sven Gale, Vesna Henigman, Marija Krnić, Marija Mihaljević Nadramija, Saša Tartaglia. Nakon što je Marija Krnić iščitala pripadajuću dokumentaciju članice i članovi izjasnile su se jednoglasno oko toga da daju pozitivno mišljenje o prijedlogu Odluke o izmjenama i dopunama Odluke o davanju u zakup i na drugo korištenje površina javne namjene.
 
Vijeće MO „Kralj Zvonimir“ donosi

ZAKLJUČAK
o prijedlogu Odluke o izmjenama i dopunama Odluke o davanju u zakup i na drugo korištenje površina javne namjene

1. Vijeće MO „Kralj Zvonimir“ daje pozitivno mišljenje na Odluku o izmjenama i dopunama Odluke o davanju u zakup i na drugo korištenje površina javne namjene.

2. Ovaj će zaključak biti dostavljen Vijeću Gradske četvrti Donji grad.




Sjednica se zaključuje u 21:00 h.

Zapisničarka: Marija Krnić

KLASA: 026-02/21-002/1275
URBROJ: 251-06-11-107-21-2
Zagreb, 23. kolovoza 2021.

